b'\n_START_ARTICLE_\nSYN ataka\n_START_PARAGRAPH_\nSYN ataka (angl. SYN flood, SYN attack) yra paplitusi Interneto serverio atak\xc5\xb3, kuria galima rimtai sutrikdyti jo darb\xc4\x85, neleid\xc5\xbeiant prisijungti teis\xc4\x97tiems vartotojams. Tai viena labiausiai paplitusi\xc5\xb3 TCP protokolo atak\xc5\xb3, paplitusi po 1996 met\xc5\xb3, kai keli \xc5\xbeurnalai i\xc5\xa1spausdino jos apra\xc5\xa1ymus su atakuojan\xc4\x8dio kodo pavyzd\xc5\xbeiais. SYN ataka yra DoS (angl. denial of service) ataka ir jos rengimas (i\xc5\xa1skyrus prie\xc5\xa1 savo paties sever\xc4\xaf studij\xc5\xb3 ar tyrim\xc5\xb3 tikslais) daugelyje \xc5\xa1ali\xc5\xb3 u\xc5\xbedraustas \xc4\xafstatymu. Ataka pradedama siun\xc4\x8diant TCP paket\xc4\x85 SYN, kurio \xc4\xafprastinis tikslas yra prad\xc4\x97ti TCP sesij\xc4\x85.\n_START_SECTION_\nAtakos variantai\n_START_PARAGRAPH_\nPapras\xc4\x8diausias puolimo b\xc5\xabdas yra tiesiog si\xc5\xb3sti daugel\xc4\xaf SYN paket\xc5\xb3, bandant sukurti tiek TCP jung\xc4\x8di\xc5\xb3 jog serveriui nebelieka resurs\xc5\xb3 j\xc5\xb3 vis\xc5\xb3 palaikyti. Ta\xc4\x8diau nuo tokios atakos palyginus nesunku apsiginti nustatant ugniasien\xc4\x97je proting\xc4\x85 skai\xc4\x8di\xc5\xb3 jung\xc4\x8di\xc5\xb3 vienam IP adresui. Be to, administratoriui nesunku nustatyti puolan\xc4\x8dios pus\xc4\x97s IP adres\xc4\x85 ir tiesiog j\xc4\xaf blokuoti._NEWLINE_Sud\xc4\x97tingesniame atakos variante puol\xc4\x97jas SYN pakete vietoj savo adreso \xc4\xafra\xc5\xa1o kit\xc4\x85 pasirinkt\xc4\x85 reik\xc5\xa1m\xc4\x99. Ta\xc4\x8diau tinklo administratoriams n\xc4\x97ra labai sud\xc4\x97tinga nustatyti tikr\xc4\x85j\xc4\xaf puolan\xc4\x8dios pus\xc4\x97s adres\xc4\x85. Jei atgalinis IP adresas padirbtas ir ai\xc5\xa1kiai neteisingas, tok\xc4\xaf paket\xc4\x85 gali atmesti jau atakuotojo Interneto paslaugos teik\xc4\x97jas kuriam \xc5\xbeinomi visi galimi vartotoj\xc5\xb3 IP adresai.\n_START_SECTION_\nApsauga\n_START_PARAGRAPH_\nVienas papras\xc4\x8diausi\xc5\xb3 gynybos b\xc5\xabd\xc5\xb3 yra padidinti leistin\xc4\x85 galim\xc5\xb3 jung\xc4\x8di\xc5\xb3 skai\xc4\x8di\xc5\xb3. Tai padeda jei atakuotojo resursai irgi riboti. Jei SYN paketo IP adresas nepadirbtas ar bent jau pastovus, naudojamas jung\xc4\x8di\xc5\xb3 skai\xc4\x8diaus vienam adresui ribojimas, o adres\xc4\x85 nusta\xc4\x8dius\xc2\xa0\xe2\x80\x93 jo blokavimas._NEWLINE_U\xc5\xbeuot naudoj\xc4\x99s savo atmint\xc4\xaf, serveris taip pat gali specialiai parinkti 32 bit\xc5\xb3 SYN-ACK paketo sekos numer\xc4\xaf taip, jog ten b\xc5\xabt\xc5\xb3 visa sesijai t\xc4\x99sti reikalinga informacija kuri su atsakomuoju ACK paketu (sekos numeris tiesiog vienetu didesnis) po to gr\xc4\xaf\xc5\xbeta atgal (angl. syn cookies). Taip galima priimti daug daugiau SYN paket\xc5\xb3 \xc4\xaf kuriuos v\xc4\x97liau neatsakoma. Ta\xc4\x8diau negav\xc4\x99s atsakymo tokio vien\xc4\x85kart pasi\xc5\xb3sto SYN-ACK patvirtinimo serveris dar syk\xc4\xaf pakartoti nebegali, tuo formaliai pa\xc5\xbeeisdamas TCP protokol\xc4\x85._NEWLINE_Daugiau paket\xc5\xb3 galima priimti ir jei serverio duomen\xc5\xb3 strukt\xc5\xabra informacijai apie gautus SYN paketus \xc4\xafsiminti yra kuo ma\xc5\xbeesn\xc4\x97, be joki\xc5\xb3 buferi\xc5\xb3 kurie, kai reikia sukuriami v\xc4\x97liau, o juos sauganti aib\xc4\x97 optimizuota greitai paie\xc5\xa1kai (angl. syn cache). Server\xc4\xaf galima taip pat apsaugoti papildomu ugniasien\xc4\x97s kompiuteriu kuris perduoda toliau tik jau sukurtas jungtis. Yra firm\xc5\xb3, teikian\xc4\x8di\xc5\xb3 tokios apsaugos paslaugas. Sud\xc4\x97tingiausia gintis jei atakoje dalyvauja ne vienas o labai daug (\xc5\xa1imtai ar t\xc5\xabkstan\xc4\x8diai) puolan\xc4\x8di\xc5\xb3 kompiuteri\xc5\xb3. Ta\xc4\x8diau toki\xc4\x85 atak\xc4\x85 sud\xc4\x97tinga parengti.'